L'Eliana organitza una xarrada sobre salut mental en l'adolescència
11 de abril de 2024

Un total de 169 alumnes de 1r de batxillerat de l'Eliana han participat aquest dimecres en la xarrada ‘Parlem de Salut Mental en l'adolescència’ impartit pel conegut  psicòleg, autor de còmic i el creador d’OCCIMORONS, Pablo Coca.

En la trobada han reflexionat, mitjançant un llenguatge senzill i accessible, sobre diferents aspectes de la salut mental i de la importància de cuidar el seu benestar psicològic i emocional. Durant la xarrada, s'han proporcionant eines pràctiques per a afrontar l'estrés, gestionar les emocions i promoure relacions saludables. En una segona part, l'alumnat ha pogut gaudir d’un espai de diàleg on expressar els seus dubtes o compartir alguna experiència personal.

L'edil d'Educació, Eva Santafé, ha recordat que l'objectiu de l'Ajuntament amb aquesta acció,que ha tingut un gran acolliment per part de les i els joves assistents, és facilitar eines per a reconéixer els senyals d'alerta de problemes de salut mental i com buscar un suport adequat, per crear un espai segur. A més, “promou també l'empatia i la comprensió cap als qui poden estar experimentant dificultats emocionals”, ha explicat.